ราชกิจจาฯประกาศบังคับใช้กฎหมายภาษีขายของออนไลน์ มีผลวันนี้!
ราชกิจจาฯประกาศบังคับใช้กฎหมายภาษีขายของออนไลน์ มีผลวันนี้!
21 มี.ค. 2562

ผู้สื่อข่าวรายงานว่า ราชกิจจานุเบกษาลงประกาศ พระราชบัญญัติ (พ.ร.บ.) แก้ไขเพิ่มเติมประมวลรัษฎากร (ฉบับที่ 48) พ.ศ.2562 โดยให้มีผลบังคับใช้ตั้งแต่วันที่ 21 มี.ค.2562 เพื่อให้เป็นไปตามแผนยุทธศาสตร์การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ ให้ใช้ธุรกรรมทางอิเล็กทรอนิกส์มาอำนวยความสะดวกแก่ประชาชน รวมถึงการชำระภาษี
ทั้งนี้ สาระสำคัญของกฎหมายดังกล่าว ว่าด้วยเรื่องเกี่ยวกับภาษี การทำธุรกรรม ชำระเงินออนไลน์ ธุรกิจออนไลน์ และการค้าขายสินค้าออนไลน์
โดยเฉพาะ ธุรกรรมลักษณะเฉพาะ ที่ทางธนาคาร และผู้ให้บริการอีเพย์เม้นต์ ต้องรายงานไปยังกรมสรรพากร ได้แก่
1) ฝากหรือโอนเงินทุกบัญชีรวมกันตั้งแต่ 3,000 ครั้งขึ้นไป
2) ฝากหรือรับโอนเงินทุกบัญชีรวมกัน 400 ครั้ง และมียอดทำธุรกรรมการเงินรวมกัน  2 ล้านบาทขึ้นไป
หากพบเป็นไปตาม 2 ข้อนี้ ต้องรายงานไปยังกรมสรรพากร หากธนาคาร หรือผู้ให้บริการอีเพย์เมนต์ไม่รายงาน กรมสรรพากรมีอำนาจลงโทษปรับไม่เกิน 100,000 บาท และ ปรับอีกไม่เกินวันละ 10,000 บาท ตลอดเวลาที่ยังฝ่าฝืน จนกว่าจะแก้ไขและปฏิบัติให้ถูกต้อง รวมถึงปรับปรุงอัตราโทษ กรณีเจ้าพนักงานเปิดเผยข้อมูลของผู้เสียภาษี หากฝ่าฝืน มีโทษจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ
 
 